Document ID: /roh_data/filtered/Billingualer_Corpus_interleaved-de-rm.jsonl.gz/1874

This is a text translated from German to Rumantsch Grischun.
Regierung genehmigt Projekt der Querverbindung Schanfiggerstrasse

Das Projekt für die Querverbindung Schanfiggerstrasse mit der St. Luzibrücke, welches am Südrand von Chur eine Neutrassierung vorsieht und rund 58 Mio. Franken kostet, ist von der Bündner Regierung genehmigt worden. Da die Finanzierung noch nicht gesichert ist, kann über den Realisierungszeitpunkt noch keine konkrete Angabe gemacht werden.

Die heutige Schanfiggerstrasse, welche das gleichnamige Tal sowie den Tourismusort Arosa erschliesst, beginnt mitten in der Stadt Chur. Somit muss der gesamte Verkehr vom und ins Schanfigg durch die Stadt fahren. Dort erschweren enge und unübersichtliche Stellen das Kreuzen der Fahrzeuge. Zudem ist die grosse Anzahl von Fussgängern bzw. Schülern gefährdet, welche die Strasse beim Hof queren. Im Weiteren ist die Strasse in den Bereichen Obertor und Plessurquai an den Wochenenden regelmässig überlastet.

Mit dem Ziel, das innerstädtische Strassennetz zu entlasten, wurde bereits anfangs der 1970er Jahre eine direkte Verbindung zwischen der Julier- und der Schanfiggerstrasse mit einer Brücke in Erwägung gezogen. Das damals genehmigte Projekt gelangte jedoch nicht zur Ausführung.

Im Jahr 2006 wurde im Rahmen einer Machbarkeitsstudie der Ausbau der bestehenden Strasse einer Neutrassierung gegenübergestellt. Beim Variantenvergleich schnitt die Neutrassierung unter Berücksichtigung aller wesentlichen Aspekte besser und nachhaltiger ab. In der Folge erteilte die Regierung im Herbst 2006 den Auftrag, das Auflageprojekt mit einer Neutrassierung auszuarbeiten. Dieses lag im Juni 2008 öffentlich auf. Zum Projekt gingen rund 40 Stellungnahmen und Einsprachen ein. Einzelne davon lösten zusätzliche Abklärungen und Untersuchungen aus. Nach Vorliegen der Resultate hat die Regierung nun über die einzelnen Einsprachen entschieden und das Projekt genehmigt. Allerdings ist die Finanzierung des Projektes, bei dem mit Kosten von rund 58 Mio. Franken gerechnet wird, noch nicht gesichert.

Das Projekt wurde dem Bund als Bestandteil des Agglomerationsprojektes Chur und Umgebung zur Subventionierung eingereicht. Nach umfassender Prüfung hat dieser der Querverbindung Schanfiggerstrasse keine hohe Priorität beigemessen, da der Nutzen im Verhältnis zu den Kosten aus seiner Sicht ungenügend ist. Damit bildet das Projekt nicht Bestandteil der ersten Realisierungsphase 2011 bis 2014.

Die Regierung hat stets betont, dass das Projekt nur mit massgeblicher finanzieller Unterstützung durch den Bund realisierbar ist. Daher kann zum heutigen Zeitpunkt noch keine verbindliche Angabe zu einem möglichen Baubeginn gemacht werden. Der Kanton wird sich beim Bund im Rahmen der zweiten Realisierungsphase dafür einsetzen, dass das Projekt neu beurteilt und in die Prioritätenstufe A eingereiht wird.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Heinz Dicht, Oberingenieur, Tiefbauamt, Tel. 081 257 37 01

Gremium: Regierung

Quelle: dt Standeskanzlei Graubünden

25.11.2010
La regenza approvescha il project da la colliaziun traversala cun la via dal Scanvetg

Il project da la colliaziun traversala cun la via dal Scanvetg è vegnì approvà da la regenza grischuna. Quest project cun la punt da son Luzi prevesa in nov trassé al sid da Cuira e custa circa 58 milliuns francs. Cunquai che la finanziaziun n'è betg anc garantida, na pon anc vegnir fatgas naginas indicaziuns concretas davart il termin da realisaziun.

La via actuala dal Scanvetg, ch'è l'access a la val cun il medem num sco er al lieu da turissem Arosa, cumenza amez la citad da Cuira. Pia sto tut il traffic en ed or dal Scanvetg charrar tras la citad, nua ch'igl è difficil per ils vehichels da cruschar pervia da las passaschas stretgas e nunsurvesaivlas. Plinavant è periclità il grond dumber da pedunas e da peduns resp. da scolaras e da scolars che traversan la via tar la curt. Ultra da quai è la via surchargiada regularmain las fins d'emna en ils secturs dal Obertor e dal Plessurquai.

Cun la finamira da distgargiar la rait da vias entaifer la citad da Cuira era vegnida tratga en consideraziun gia il cumenzament dals onns 1970 ina colliaziun directa cun ina punt tranter la via dal Güglia e la via dal Scanvetg. Il project ch'era vegnì approvà quella giada n'è dentant mai vegnì realisà.

L'onn 2006 è vegnida fatga – en il rom d'in studi da realisabladad – ina cumparegliaziun tranter ina renovaziun da la via existenta e la varianta da construir in nov trassé. Resguardond tut ils aspects essenzials ha la cumparegliaziun da las duas variantas purtà in meglier resultat per il nov trassé, e quai er areguard la persistenza. Silsuenter ha la regenza surdà l'atun 2006 l'incumbensa d'elavurar il project d'exposiziun cun in nov trassé. Quest project è stà exponì publicamain il zercladur 2008. Circa 40 posiziuns e protestas èn vegnidas inoltradas en connex cun il project. Sin basa da singulas da quellas èn vegnidas fatgas retschertgas e scleriments supplementars. Ussa, ch'ils resultats èn avant maun, ha la regenza decidì davart las singulas protestas ed ha approvà il project. La finanziaziun dal project che vegn calculà cun circa 58 milliuns francs n'è dentant betg anc garantida.

Il project è vegnì inoltrà ensemen cun la dumonda da subvenziunament a la confederaziun sco part dal project d'aglomeraziun Cuira e conturns. Suenter in'examinaziun cumplessiva n'ha la confederaziun betg dà ina gronda prioritad a la colliaziun traversala cun la via dal Scanvetg, perquai ch'il niz n'è – ord sia vista – betg suffizient en relaziun cun ils custs. Uschia na fa il project betg part da l'emprima fasa da realisaziun dals onns 2011 fin 2014.

La regenza ha adina punctuà ch'il project saja realisabel mo cun in sustegn finanzial decisiv da la confederaziun. Perquai na pon vegnir fatgas oz naginas indicaziuns liantas davart in eventual cumenzament da las lavurs da construcziun. En il rom da la segunda fasa da realisaziun vegn la regenza a s'engaschar tar la confederaziun ch'il project vegnia giuditgà da nov e puspè classifitgà en il stgalim da prioritads A.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Heinz Dicht, inschigner superiur, uffizi da construcziun bassa, tel. 081 257 37 01

Gremi: regenza

Funtauna: rg chanzlia chantunala dal Grischun

25.11.2010